CELEX: 32020D0167
Language: ro
Date: 2020-02-05 00:00:00
Title: Decizia de punere în aplicare (UE) 2020/167 a Comisiei din 5 februarie 2020 privind standardele armonizate pentru echipamentele radio elaborate în sprijinul Directivei 2014/53/UE a Parlamentului European și a Consiliului

6.2.2020   
               
               
                  RO
               
               
                  Jurnalul Oficial al Uniunii Europene
               
               
                  L 34/46
               
            
         DECIZIA DE PUNERE ÎN APLICARE (UE) 2020/167 A COMISIEI
         din 5 februarie 2020
         privind standardele armonizate pentru echipamentele radio elaborate în sprijinul Directivei 2014/53/UE a Parlamentului European și a Consiliului
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 16 din Directiva 2014/53/UE a Parlamentului European și a Consiliului (2), echipamentele radio care sunt în conformitate cu standardele armonizate sau cu părți ale acestora ale căror referințe au fost publicate în Jurnalul Oficial al Uniunii Europene sunt considerate a fi în conformitate cu cerințele esențiale prevăzute la articolul 3 din respectiva directivă, vizate de standardele respective sau de părțile lor.
                  
               
                     (2)
                  
                  
                     Prin Decizia de punere în aplicare a Comisiei C(2015) 5376 (3), Comisia a înaintat Comitetului European pentru Standardizare în Electrotehnică și Institutului European de Standardizare în Telecomunicații (ETSI) o solicitare de elaborare și revizuire a standardelor armonizate pentru echipamentele radio, în sprijinul Directivei 2014/53/UE.
                  
               
                     (3)
                  
                  
                     Pe baza solicitării prevăzute în Decizia de punere în aplicare C(2015) 5376, ETSI a elaborat standardele armonizate EN 300 328 V2.2.2 – echipamente pentru transmisii de date care funcționează în banda 2,4 GHz, EN 300 698 V2.3.1 - emițătoare și receptoare radiotelefonice pentru serviciul mobil maritim, EN 303 098 V2.2.1 - dispozitive de localizare maritimă personale de putere mică, EN 303 520 V1.2.1 privind dispozitivele de endoscopie cu capsulă medicală fără fir de putere ultra-mică (ULP) și EN 300 674-2-2 V 2.2.1 – telematică de trafic și transport (TTT).
                  
               
                     (4)
                  
                  
                     Comisia, împreună cu ETSI, a evaluat dacă standardele armonizate respective sunt conforme cu cerințele prevăzute în Decizia de punere în aplicare C(2015) 5376.
                  
               
                     (5)
                  
                  
                     Standardele armonizate EN 300 328 V2.2.2, EN 303 098 V2.2.1 și EN 300 674-2-2 V 2.2.1 satisfac cerințele esențiale pe care le urmăresc și care sunt stabilite în Directiva 2014/53/UE. Prin urmare, este oportun să se publice referințele acestor standarde în Jurnalul Oficial al Uniunii Europene.
                  
               
                     (6)
                  
                  
                     Clauza 8.2.3 din standardul armonizat EN 300 698 V2.3.1 permite producătorilor să se abată de la puterea maximă de radiofrecvență declarată în temeiul articolului 10 alineatul (8) din Directiva 2014/53//UE și demonstrată în documentația tehnică elaborată în conformitate cu articolul 21 din directiva respectivă. Prin urmare, referința la respectivul standard armonizat trebuie publicată în Jurnalul Oficial al Uniunii Europene, cu restricție.
                  
               
                     (7)
                  
                  
                     Standardul armonizat EN 303 520 V1.2.1 permite producătorilor să negocieze anumite metode de încercare cu laboratoarele de încercări. În plus, el permite producătorilor să încerce echipamentele la temperaturi care pot să nu corespundă utilizării preconizate. Nivelul de negociere și interpretare permise în respectivul standard armonizat poate avea un impact asupra demonstrării conformității echipamentelor radio cu cerințele esențiale prevăzute la articolul 3 alineatul (2) din Directiva 2014/53/UE. Prin urmare, referința la respectivul standard armonizat trebuie publicată în Jurnalul Oficial al Uniunii Europene, cu restricție.
                  
               
                     (8)
                  
                  
                     Pe baza Deciziei de punere în aplicare C(2015) 5376, ETSI a înlocuit următoarele standarde armonizate ale căror referințe sunt publicate în Jurnalul Oficial al Uniunii Europene (4): EN 300 328 V2.1.1, înlocuit de EN 300 328 V2.2.2, EN 303 098 V2.1.1, înlocuit de EN 303 098 V2.2.1, EN 303 520 V1.1.1, înlocuit de EN 303 520 V1.2.1, EN 300 698 V2.2.1, înlocuit de EN 300 698 V2.3.1, și EN 300 674-2-2 V 2.1.1, înlocuit de EN 300 674-2-2 V 2.2.1.
                  
               
                     (9)
                  
                  
                     Standardul armonizat EN 302 065-3 V2.1.1, a cărui referință este publicată în Jurnalul Oficial al Uniunii Europene (5), nu descrie tehnicile de atenuare „trigger-before-transmit” (declanșare înainte de transmisie). Cu toate acestea, Decizia de punere în aplicare (UE) 2019/785 a Comisiei (6) impune, de la 16 noiembrie 2019, cerințele tehnice care trebuie utilizate în benzile de frecvență cuprinse între 3,8 și 4,2 GHz și între 6 și 8,5 GHz pentru sistemele de control al accesului la vehicule prin utilizarea tehnicii de atenuare „trigger-before-transmit”. Decizia de punere în aplicare (UE) 2019/785 prevede că tehnicile de atenuare „trigger-before-transmit” care asigură un nivel adecvat de performanță pentru a se conforma cerințelor esențiale ale Directivei 2014/53/UE trebuie utilizate pentru sistemele de control al accesului la vehicule. Deoarece standardul armonizat EN 302 065-3 V2.1.1 nu conține referințe privind tehnicile de atenuare „trigger-before-transmit”, este necesar să se indice faptul că respectarea respectivului standard armonizat nu asigură conformitatea cu cerințele stipulate în Decizia de punere în aplicare (UE) 2019/785 care se referă la respectivele tehnici și, în consecință, nu oferă o prezumție de conformitate cu cerințele esențiale prevăzute la articolul 3 alineatul (2) din Directiva 2014/53/UE, care se referă la tehnicile respective. Prin urmare, referința la respectivul standard armonizat trebuie publicată în Jurnalul Oficial al Uniunii Europene, cu restricție.
                  
               
                     (10)
                  
                  
                     Standardul armonizat EN 302 752 V1.1.1, a cărui referință este publicată în Jurnalul Oficial al Uniunii Europene (7) cu restricție, a fost adoptat de ETSI în 2009, în temeiul Directivei 1999/5/CE a Parlamentului European și a Consiliului (8). Cu ocazia alinierii acestui standard armonizat la Directiva 2014/53/UE, ETSI a încetat activitatea aferentă, considerând că „nu a fost identificat niciun interes al părților interesate”, că „nu se prevăd consecințe dacă nu este disponibil niciun standard pentru intensificatoarele active pentru țintă de radar, deoarece nu a fost identificat niciun interes al industriei” și că „standardul armonizat poate fi considerat caduc și ar trebui retras”.
                  
               
                     (11)
                  
                  
                     Prin urmare, este necesar să se retragă din Jurnalul Oficial al Uniunii Europene (9) referințele la standardele înlocuite, referința la standardul armonizat EN 302 065-3 V2.1.1 care trebuie să fie publicată cu restricție, precum și referința la standardul armonizat EN 302 752 V1.1.1, care este considerat caduc. Pentru a acorda producătorilor suficient timp să se pregătească pentru aplicarea noilor standarde armonizate, este necesar să se amâne retragerea referințelor la standardele care sunt înlocuite. Pentru a acorda producătorilor suficient timp să se pregătească pentru retragerea referinței la standardul armonizat EN 302 752 V1.1.1, este necesar să se amâne retragerea referinței la respectivul standard.
                  
               
                     (12)
                  
                  
                     Conformitatea cu un standard armonizat conferă o prezumție de conformitate cu cerințele esențiale corespunzătoare stabilite în legislația de armonizare a Uniunii, începând de la data publicării referinței standardului respectiv în Jurnalul Oficial al Uniunii Europene. Prin urmare, prezenta decizie trebuie să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Referințele standardelor armonizate pentru echipamentele radio elaborate în sprijinul Directivei 2014/53/UE și enumerate în anexa I la prezenta decizie se publică în Jurnalul Oficial al Uniunii Europene.
            Referințele standardelor armonizate pentru echipamentele radio elaborate în sprijinul Directivei 2014/53/UE și enumerate în anexa II la prezenta decizie se publică în Jurnalul Oficial al Uniunii Europene cu restricție.
         
         
            Articolul 2
            Referințele standardelor armonizate pentru echipamentele radio elaborate în sprijinul Directivei 2014/53/UE și enumerate în anexa III la prezenta decizie se retrag din Jurnalul Oficial al Uniunii Europene începând cu datele stabilite în anexa respectivă.
         
         
            Articolul 3
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 5 februarie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 316, 14.11.2012, p. 12.
         
            (2)  Directiva 2014/53/UE a Parlamentului European și a Consiliului din 16 aprilie 2014 privind armonizarea legislației statelor membre referitoare la punerea la dispoziție pe piață a echipamentelor radio și de abrogare a Directivei 1999/5/CE (JO L 153, 22.5.2014, p. 62).
         
            (3)  Decizia de punere în aplicare a Comisiei C(2015) 5376 final din 4 august 2015 privind o solicitare de standardizare înaintată Comitetului European pentru Standardizare în Electrotehnică și Institutului European de Standardizare în Telecomunicații în ceea ce privește echipamentele radio în sprijinul Directivei 2014/53/UE a Parlamentului European și a Consiliului.
         
            (4)  JO C 326, 14.9.2018, p. 114.
         
            (5)  JO C 326, 14.9.2018, p. 114.
         
            (6)  Decizia de punere în aplicare (UE) 2019/785 a Comisiei din 14 mai 2019 privind armonizarea spectrului de frecvențe radio pentru echipamentele care folosesc tehnologia de bandă ultralargă în Uniune și de abrogare a Deciziei 2007/131/CE (JO L 127, 16.5.2019, p. 23).
         
            (7)  JO C 326, 14.9.2018, p. 114.
         
            (8)  Directiva 1999/5/CE a Parlamentului European și a Consiliului din 9 martie 1999 privind echipamentele hertziene și echipamentele terminale de telecomunicații și recunoașterea reciprocă a conformității acestora (JO L 91, 7.4.1999, p. 10).
         
            (9)  JO C 326, 14.9.2018, p. 114.
      
      
         
            ANEXA I
            
                        Nr.
                     
                     
                        Referința standardului
                     
                  
                        1.
                     
                     
                        EN 300 328 V2.2.2
                        Sisteme de transmisie de bandă largă; echipamente pentru transmisii de date care funcționează în banda 2,4 GHz; standard armonizat pentru acces la spectrul radio
                     
                  
                        2.
                     
                     
                        EN 300 674-2-2 V2.2.1
                        Telematică de trafic și transport (TTT); echipament de transmisie (500 kbit/s/250 kbit/s) pentru comunicații dedicate pe distanță mică (DSRC) funcționând în banda de frecvență de la 5 795  MHz până la 5 815  MHz; Partea 2: standard armonizat pentru acces la spectrul radio; Subpartea 2: unități îmbarcate (OBU)
                     
                  
                        3.
                     
                     
                        EN 303 098 V2.2.1
                        Dispozitive de localizare maritimă personale de putere mică implicând sistemul automat de identificare AIS; standard armonizat pentru acces la spectrul radio
                     
                  
      
      
         
            ANEXA II
            
                        Nr.
                     
                     
                        Referința standardului
                     
                  
                        1.
                     
                     
                        EN 300 698 V2.3.1
                        Emițătoare și receptoare radiotelefonice pentru serviciul mobil maritim care funcționează în benzile VHF utilizate pe căile navigabile interioare; standard armonizat pentru accesul la spectrul de frecvențe radio și pentru caracteristicile serviciilor de urgență
                        
                           Notă: Conformitatea cu acest standard armonizat nu conferă o prezumție de conformitate cu cerința esențială prevăzută la articolul 3 alineatul (2) din Directiva 2014/53/UE dacă, în clauza 8.2.3 din standardul armonizat, se aplică formularea „Cu comutatorul de putere de transmisie setat la maxim, puterea la purtătoare are o variație de ±1,5  dB față de puterea nominală de transmisie în condiții normale de încercare”.
                     
                  
                        2.
                     
                     
                        EN 302 065-3 V2.1.1
                        Dispozitive de distanță mică (SRD) utilizând tehnologie cu bandă ultra-largă (UWB); standard armonizat acoperind cerințele esențiale ale articolului 3.2 ale Directivei 2014/53/EU; Partea 3: cerințe pentru dispozitive UWB pentru aplicații ale vehiculelor rutiere și feroviare
                        
                           Notă: Acest standard armonizat nu stabilește specificațiile pentru tehnicile „trigger-before-transmit” (declanșare înainte de transmisie). Cu toate acestea, Decizia de punere în aplicare (UE) 2019/785 a Comisiei impune, de la 16 noiembrie 2019, cerințele tehnice care trebuie utilizate în benzile de frecvență cuprinse între 3,8 și 4,2 GHz și între 6 și 8,5 GHz pentru sistemele de control al accesului la vehicule prin utilizarea tehnicii de atenuare „trigger-before-transmit” (declanșare înainte de transmisie). Prin urmare, conformitatea cu acest standard armonizat nu asigură conformitatea cu Decizia de punere în aplicare (UE) 2019/785 și, prin urmare, nu oferă prezumția de conformitate cu cerințele esențiale prevăzute la articolul 3 alineatul (2) din Directiva 2014/53/UE, care se referă la tehnicile „trigger-before-transmit” (declanșare înainte de transmisie).
                     
                  
                        3.
                     
                     
                        EN 303 520 V1.2.1
                        Dispozitive pentru distanță mică (SRD); dispozitive de endoscopie cu capsulă medicală fără fir de putere ultra-mică (ULP) operând în banda de la 430 MHz până la 440 MHz; standard armonizat pentru acces la spectrul radio
                        
                           Notă: Conformitatea cu acest standard armonizat nu conferă o prezumție de conformitate cu cerința esențială prevăzută la articolul 3 alineatul (2) din Directiva 2014/53/UE dacă se aplică oricare dintre următoarele:
                        
                                    —
                                 
                                 
                                    în ceea ce privește clauza B.1 din anexa B: „Producătorul și laboratorul de încercare pot alege de comun acord să implementeze un simulator adecvat de tors uman care este descris integral în raportul de încercare”;
                                 
                              
                                    —
                                 
                                 
                                    în ceea ce privește clauza C.1 din anexa C: „În mod alternativ, producătorul și laboratorul de încercare pot alege de comun acord să utilizeze o incintă semi anecoică, a cărei organizare este descrisă integral în raportul de încercare”.
                                 
                              
                           Notă: Temperatura menționată în clauza B.2 din anexa B reflectă utilizarea preconizată.
                     
                  
      
      
         
            ANEXA III
            
                        Nr.
                     
                     
                        Referința standardului
                     
                     
                        Data retragerii
                     
                  
                        1.
                     
                     
                        EN 300 328 V2.1.1
                        Sisteme de transmisie de bandă largă; echipamente pentru transmisii de date care funcționează în banda ISM 2,4 GHz și utilizează tehnici de modulație de bandă largă; standard armonizat acoperind cerințele esențiale ale articolului 3.2 al Directivei 2014/53/EU
                     
                     
                        6 august 2021
                     
                  
                        2.
                     
                     
                        EN 300 698 V2.2.1
                        Emițătoare și receptoare radiotelefonice pentru serviciul mobil maritim care funcționează în benzile VHF utilizate pe căile navigabile interioare; standard armonizat acoperind cerințele esențiale ale articolelor 3.2 și 3.3(g) ale Directivei 2014/53/EU
                     
                     
                        6 august 2021
                     
                  
                        3.
                     
                     
                        EN 300 674-2-2 V2.1.1
                        Telematică de trafic și transport (TTT); echipament de transmisie (500 kbit/s/250 kbit/s) pentru comunicații dedicate pe distanță mică (DSRC) funcționând în banda de frecvență de la 5795 MHz până la 5815 MHz; Partea 2: standard armonizat acoperind cerințele esențiale ale articolului 3.2 al Directivei 2014/53/EU; Subpartea 2: unități îmbarcate (OBU)
                     
                     
                        6 august 2021
                     
                  
                        4.
                     
                     
                        EN 302 065-3 V2.1.1
                        Dispozitive de distanță mică (SRD) utilizând tehnologie cu bandă ultra-largă (UWB); standard armonizat acoperind cerințele esențiale ale articolului 3.2 ale Directivei 2014/53/EU; Partea 3: cerințe pentru dispozitive UWB pentru aplicații ale vehiculelor rutiere și feroviare
                     
                     
                        6 februarie 2020
                     
                  
                        5.
                     
                     
                        EN 302 752 V1.1.1
                        Compatibilitate Electromagnetică și probleme ale spectrului radio (ERM); Intensificatoare active pentru țintă de radar; EN armonizat acoperind cerințele esențiale prevăzute la articolul 3 alineatul (2) din Directiva R&TTE
                     
                     
                        6 februarie 2021
                     
                  
                        6.
                     
                     
                        EN 303 098 V2.1.1
                        Dispozitive de localizare maritimă personale de putere mică implicând sistemul automat de identificare AIS; standard armonizat acoperind cerințele esențiale ale articolului 3.2 al Directivei 2014/53/EU
                     
                     
                        6 februarie 2021
                     
                  
                        7.
                     
                     
                        EN 303 520 V1.1.1
                        Dispozitive pentru distanță mică (SRD); dispozitive de endoscopie cu capsulă medicală fără fir de putere ultra-mică (ULP) operând în banda de la 430 MHz până la 440 MHz; standard armonizat pentru acces la spectrul radio
                     
                     
                        6 august 2021